́ще ли же сомнѣ́ніе вся́ко, илѝ нечи́стую нѣ́кую мы́сль у́мъ пріи́метъ, внегда̀ дѣ́йствуему бы́ти, а́ще и ст҃о́е употребля́етъ и́мя ко ѿраже́нію ѕла̀, а не па́че къ любвѝ то́чію дви́жится бж҃іей, разумѣ́ти подоба́етъ, я́кѡ ѿ преле́стника є́сть ѻ́ное утѣше́ніе притво́рствомъ ра́дости: ра́дость же ѻ́ная нека́чественна є́сть, и безчи́нна вся̀, хотя́щу врагу̀, да прелюбодѣ́йствуетъ душа̀: єгда́ бо у́зритъ у́мъ иску́сомъ своегѡ̀ чу́вствія извѣ́стнѣ хва́лящься, тогда̀ утѣше́ньми нѣ́кіими, я́коже рѣ́хъ, благоявле́нными привлека́етъ ду́шу, я́кѡ да развлека́емѣй є́й ѡ разсла́бленныя ѻ́ныя и вла́жныя сла́дости, не познава́емо є́й бу́детъ примѣше́ніе льсти́вагѡ